Szerette ürülékkel dobálni az embereket, akik ebből azt szűrték le, hogy tökéletesen alkalmas politikusnak
Megbotránkoztató, elgondolkodtató, figyelemreméltó, megható, szarkasztikus, vicces, botrányos – hétről hétre számos emlékezetes mondat hangzik el közszereplők szájából, jelenik meg munkatársaink tollából. Ezekből válogatunk minden hétvégén: ez itt a 7per7, a mögöttünk hagyott hét legemlékezetesebb hét idézete a Telexen.
1.  Tiao szerette ürülékkel dobálni az embereket, Rio de Janeiro népe ebből azt szűrte le, hogy tökéletesen alkalmas politikusnak.
2.  Sok szép gólt lőttünk, aztán a koronavírus bezavart minket az öltözőbe.
3.  Fogalmilag kizárt, hogy 45 százalékot kaptam volna vissza a váddal érintett beruházások után.
4.  Mint társadalom és mint faj meghaladtuk azt, hogy minőségi skálákra helyezzük a Halálos iramban-filmeket. Minden évben megjelenik egy új darab, mint valami monolit a sivatag közepén, emberek milliói mennek oda, imádják, megdobálják, imádkoznak neki, a monolit pedig tükröződik, és mindenki csak saját magát látja benne
5.  Bezzeg én mint gazdasági újságíró mindig elbuktam a szigorú korrektorokon. Amikor Farkas Istvánt Farkas Ádám váltotta a pénzügyi felügyelet élén, nem írhattam azt, hogy Farkas lett Farkas farkasa, vagy a Rába részvényeinek tőzsdei bevezetésénél sem maradhatott az, hogy tőzsdén van a Rába-stock.
6.  És hogy vajon hogyan néz ki, ha a Pókember találkozik a Pope-emberrel?
7.  Van az örök tehetség-típusú futballista, ő az, aki az NB I.-ben el van könyvelve labdaügyesnek, jó spílernek, a labdát a fülén táncoltatónak. És egyszer csak megdöbbenünk: jé, már 29 éves. Hm, akkor mégse ő lesz az új Détári.
idézetgyűjtemény idézetek Zacc 7per7